यशवंत सिन्‍हा : अब इस बात को पूरे 56 साल हो चुके हैं। (पत्नी नीलिमा सिन्हा की तरफ इशारा करते हुए) इनके पिता निर्मलचंद्र श्रीवास्तव जी भिलाई स्टील प्रोजेक्ट के जनरल मैनेजर थे और वहीं भिलाई के डायरेक्टर बंगला में हमारी शादी हुई। अरसा बीत गया है लेकिन भिलाई की तरक्की की खबर मिलते रहती है। अब पुराने भिलाई वाली बात तो नहीं होगी वहां..? छत्तीसगढ़ तो पिछले 16 साल में काफी बदल गया है। केंद्र में मंत्री रहते हुए छत्तीसगढ़ आना हुआ था। नए राज्य की तरक्की की खबर सुन कर और जानकर अच्छा लगता है।